ફેશન અને મોડલિંગ ઇન્ડસ્ટ્રીમાં સુંદર લોકોની કોઇ ખોટ નથી. આ ક્ષેત્રમાં નામના અને પૈસા મેળવવા માટે સુંદરતા અને સ્વસ્થ, કસાયેલું શરીર ખૂબ ઉપયોગી છે. આ ક્ષેત્રમાં પોતાની કારકીર્દિ બનાવવા માટે રોજ અસંખ્ય લોકો આવે છે, પરંતુ એમાંથી બહુ ઓછા લોકો આ ક્ષેત્રમાં નામના મેળવવામાં સફળ થાય છે. આ અત્યંત સ્પર્ધાત્મક ક્ષેત્રમાં એક મોડલ એવી છે જે માત્ર પોતાની સુંદરતા નહીં, પરંતુ હિંમત અને જિજીવિષાને કારણે એક સુપરમોડલ બનવામાં સફળ થઇ છે. પોતાની હિંમત દ્વારા તેણે પોતાની વિકલાંગતાને માત આપી છે અને આજે દુનિયાની પ્રથમ વ્હીલચેર મોડલ બની ગઇ છે.